દ્રૌપદીજી, શ્રીકૃષ્ણના પરમ સખા, એક વખત દ્રૌપદી રજસ્વલા હતાં. તે વખતે શ્રીકૃષ્ણની અાંગળીમાં કાંઈક વાગ્યું. તેમના હાથમાંથી રક્તધારા વહેવા લાગી. દ્રૌપદીઅે તેમનું વસ્ત્ર ફાડી પાટો બાંધી દીધો. પાંડવો જુગારમાં દ્રૌપદી સહિત તમામ રાજપાટ હારી ગયા. દુષ્ટ દુર્યોધન દુઃશાસનને અાજ્ઞા કરે છે, દ્રૌપદીને અહીં લઈ અાવ તે વખતે પણ દ્રૌપદી રજસ્વલા હતાં. દુઃશાસન તેમનો ચોટલો પકડીને અર્ધનગ્નાવસ્થામાં કુરુ સભામાં ખેંચી લાવે છે. સમાજના શ્રેષ્ઠ કુરુજનો સહિત ભીષ્મ પિતામહ, દ્રોણાચાર્ય, કૃપાચાર્ય, ધૃતરાષ્ટ્ર, ગાંધારી કાંઈ જ બોલી શકતાં નથી. બધાંઅે દુર્યોધનનું અન્ન ખાધું છે. દ્રૌપદીનું વસ્ત્રાહરણ થતું હોય છે. લાચાર દ્રૌપદી શ્રીકૃષ્ણને મનોમન અરજ કરે છે. શ્રીકૃષ્ણ અંતરીક્ષમાંથી તેને રક્ષણ પૂરું પાડે છે.